CELEX: 62018TN0160
Language: ro
Date: 2018-03-02 00:00:00
Title: Cauza T-160/18: Acțiune introdusă la 2 martie 2018 – Theodorakidi/EUIPO – Benopoulou (THYREOS VASSILIKI)

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/57
            
         Acțiune introdusă la 2 martie 2018 – Theodorakidi/EUIPO – Benopoulou (THYREOS VASSILIKI)
   (Cauza T-160/18)
   (2018/C 152/67)
   Limba în care a fost formulată acțiunea: engleza
   
      Părțile
   
   
      Reclamant: Vassiliki Theodorakidi (Veroia, Grecia) (reprezentant: F. Ikonomidou Ikonomou, avocat)
   
      Pârât: Oficiul Uniunii Europene pentru Proprietate Intelectuală (EUIPO)
   
      Cealaltă parte din procedura care s-a aflat pe rolul camerei de recurs: Vassiliki Benopoulou (Kifissia, Grecia)
   
      Datele privind procedura în fața EUIPO
   
   
      Titularul mărcii în litigiu: reclamantul
   
      Marca în litigiu: marca Uniunii Europene figurativă THYREOS VASSILIKI – marca Uniunii Europene nr. 8 206 963
   
      Procedura care s-a aflat pe rolul EUIPO: procedură de declarare a nulității
   
      Decizia atacată: Decizia Camerei a patra de recurs a EUIPO din 19 decembrie 2017 în cauza R 40/2017-4
   
      Concluziile
   
   Reclamantul solicită Tribunalului:
   
               —
            
            
               anularea deciziei atacate și, în consecință, respingerea acțiunii în declararea nulității;
            
         
               —
            
            
               obligarea EUIPO și a celeilalte părți la plata cheltuielilor de judecată, care includ cheltuielile de judecată efectuate în fața Curții, a Camerei de recurs a EUIPO și a Diviziei de anulare.
            
         
      Motivele invocate
   
   
               —
            
            
               încălcarea articolului 8 alineatul (1) litera (b) din Regulamentul 2017/1001;
            
         
               —
            
            
               Camera de recurs a EUIPO a săvârșit o eroare de drept prin faptul că a reținut că cealaltă parte este „widely known”;
            
         
               —
            
            
               încălcarea obligației de motivare;
            
         
               —
            
            
               Camera de recurs a EUIPO a săvârșit o eroare prin faptul că a acceptat că nu ar trebui să existe restricții referitoare la bunurile/serviciile în privința cărora poate fi formulată o cerere de declarare a nulității.